Η **Βιτζαγιαβάντα** (τελούγκου: విజయవాడ, Vijayavāḍa) είναι πόλη στις όχθες του Ποταμού Κρίσνα στην επαρχία Κρίσνα της Ινδικής πολιτείας Άντρα Πραντές. Η πόλη είναι η δεύτερη μεγαλύτερη πόλη του Άντρα Πραντές. Η Βιτζαγιαβάντα είναι ταξινομημένη ως πόλη βαθμού Υ σύμφωνα με την Έκτη Κεντρική Επιτροπή Πληρωμών. Η Βιτζαγιαβάντα είναι η εμπορική έδρα του Άντρα Πραντές. Έχει αναγνωριστεί "Παγκόσμια Πόλη του Μέλλοντος" από *την McKinsey Quarterly* και αναμένεται να φτάσει ΑΕΠ ύψους 17 δισεκατομμυρίων δολαρίων έως το 2025. Η Βιτζαγιαβάντα έλαβε πιστοποίηση επιπέδου πλάτινουμ στο πρότυπο ISO 37120 και τον Οκτώβριο του 2018 προστέθηκε στο "Παγκόσμιο Μητρώο Πόλεων".

Η πόλη είναι γνωστή για την μνημεία όπως το Πρακασάμ κατά μήκος του ποταμού Κρίσνα. Το Κρισναβένι Μανταπάμ (Μουσείο Ποταμού) απεικονίζει την ιστορία του ποταμού Κρίσνα και σε κοντινή απόσταση υπάρχει είδωλο του ποταμού, γνωστό ως άγαλμα Κρισναβένι. Στη πόλη βρίσκεται το πρώτο μνημείο για τον Μαχάτμα Γκάντι σε όλη τη χώρα, σε υψόμετρο 140 μέτρων (κατά προσέγγιση) σε ένα λόφο στο νησί Μπαβάνι, το μεγαλύτερο νησί του ποταμού μέσα Ποταμού Κρίσνα. Ο ναός Κανάκα Ντούργκα είναι Ινδουιστικός ναός της Θεάς Ντούργκα στο λόφο Ιντρακιλάντρι, στις όχθες του Ποταμού Κρίσνα. Η θεότητα περιγράφεται ως Σουαγιάμπου (αυτοεκδηλωνόμενη) στο κάλπα Τρίτιγια. Ο ναός σπηλαίου Ακάνα Μαντάνα βρίσκεται κοντά στο ναό Ιντρακιλάντρι. Τα παλιά ονόματα της πόλης είναι τα Βιτζαγιαβατίκα και Μπεζαουάντα.

Τοπωνυμία
---------

Υπάρχουν πολλοί μύθοι πίσω από την προέλευση του ονόματος Βιτζαγιαβάντα. Μια θεωρία λέει ότι η θεά Ντούργκα σκότωσε το δαίμονα και χαλάρωσε σε αυτό το μέρος για κάποιο χρονικό διάστημα. Επειδή νίκησε (βιτζάγια), το μέρος έγινε γνωστό ως Βιτζαγιαβάντα (το βιτζάγια μεταφράζεται σε νίκη και το βάντα ως τόπος/περιοχή, κυριολεκτικά σημαίνει "Ο Τόπος της Νίκης").

Το έπος Μαχαμπαράτα αναφέρεται στους λόφους Ιντρακιλάντρι ως το μέρος όπου ο Αρτζούνα εξασφάλισε την Πασουπατάστρα από τον Σίβα. Η πόλη στη συνέχεια έγινε γνωστή ως Βιτζαγιαβατίκα και αργότερα ως Βιτζαγιαβάντα.

Σε ορισμένους θρύλους, η Βιτζαγιαβάντα αναφερόταν ως "Ρατζεντρατσολαπούρα'. Μια ιστορία πίσω από την απόκτηση του ονόματος Μπεζαουάντα είναι ότι η Θεά Κρισναβένι (Ποταμός Κρίσνα) ζήτησε από τον Αρτζούνα να κάνει ένα πέρασμα για να συγχωνευθεί στο Κόλπο της Βεγγάλης. Ως εκ τούτου, ο Αρτζούνα δημιούργησε μια μπέτζαμ (τρύπα) μέσα από τα βουνά και το μέρος έγινε γνωστό ως Μπετζαμβάντα το οποίο αργότερα άλλαξε σε Μπεζαουάντα.

Σύντομη ιστορία
---------------

Η Μπεζαβάντα (τότε ονομαζόταν έτσι η Βιτζαγιαβάντα) ιδρύθηκε το 626 μ.Χ. από βασιλιάδες των Παριτσχέντι. Η ιστορία της πόλης αποκαλύπτει ότι η Μπεζαβάντα (Βιτζαγιαβάντα) κυβερνήθηκε από τον Βασιλιά Μαντάβα Βάρμα (ένας από τους βασιλιάδες της δυναστείας Βισνουκουντίνα). Ο κινέζος βουδιστής δάσκαλος Χσουάν Τσανγκ έμεινε μερικά χρόνια στη Μπεζαβάντα (Βιτζαγιαβάντα) γύρω στο 640 μ.Χ. για να αντιγράψει και να μελετήσει την Αμπιντάμα Πιτάκα, η τελευταία από τις τρεις πιτάκα (καλάθια στα Πάλι), τα οποία αποτελούν τον κανόνα Πάλι, τις γραφές του βουδισμού Θεραβάντα.

Οι λόφοι Μογκαλρατζαπουράμ περιέχουν πέντε πέτρινους ναούς που χτίστηκαν κατά τη διάρκεια του 4ου–9ου αιώνα. Μερικά από τα σπήλαια που μπορούν να αποδοθούν στην δυναστεία Βισνουκουντίνα. Τα σπήλαια Ακάνα Μαντάνα, στους πρόποδες των λόφων Ιντρακιλάντρι, είναι μνημεία εθνικής σημασίας.

Το άγαλμα του Κυρίου Χανούμαν στον ναό Παριτάλα Αντζανέγια, στην Βιτζαγιαβάντα. Είναι το ψηλότερο άγαλμα του Χανούμαν στον κόσμο.Στους πρόποδες των λόφων Ιντρακιλάντρι βρίσκεται ο ναός του Μαλεσβάρα. Ο ναός έχει επιγραφές που χρονολογούνται από τον 9ο αιώνα μ. χ. έως τον 16ο αιώνα μ.Χ. και γράφτηκαν από διάφορους βασιλιάδες. Υπάρχουν δέκα πυλώνες και μια ακρωτηριασμένη πλάκα (αναγνωρισμένη ως μνημείο από την Αρχαιολογική Έρευνα της Ινδίας), με επιγραφές στη γλώσσα Τελούγκου. Από αυτούς, οι επιγραφές που εκδόθηκαν από τους Γιουνταμάλα Α΄, Β΄ και τους Ανατολικούς Τσαλούκια είναι σημαντικές.

Στις αρχές του 16ου αιώνα, κατά τη βασιλεία της δυναστείας Κουτμπ Σαχί (επίσης γνωστή ως Σουλτανάτο Γκολκόντα), βρέθηκαν ορυχεία διαμαντιών βρέθηκαν κοντά στη Βιτζαγιαβάντα, στις όχθες του Ποταμού Κρίσνα.

Γεωγραφία
---------

Η Βιτζαγιαβάντα βρίσκεται στις όχθες του Ποταμού Κρίσνα και καλύπτεται από λόφους και κανάλια. Απέχει 185 χιλιόμετρα από την πρωτεύουσα της πολιτείας, το Αμαραβάτι. Βρίσκεται σε υψόμετρο 11 μέτρων. Τρία κανάλια προέρχονται από τη βόρεια πλευρά του ταμιευτήρα φράγματος Πρακασάμ — τα Ελούρου, Μπαντάρ, και Ράιβς που ρέουν μέσα από την πόλη.

Κλίμα
-----

Η Βιτζαγιαβάντα έχει τροπικό κλίμα (τύπος Aw της κλιματικής ταξινόμησης Κέππεν). Οι μέσες ετήσιες θερμοκρασίες κυμαίνονται μεταξύ 23.4 με 34 °C, ενώ οι μέγιστες θερμοκρασίες συχνά ξεπερνούν τους 40 °C τον Μάιο και οι ελάχιστες θερμοκρασίες καταγράφονται τον Δεκέμβριο και τον Ιανουάριο. Η υψηλότερη μέγιστη θερμοκρασία που έχει καταγραφεί ποτέ ήταν 48.8 °C τον Μάιο του 2002, ενώ η χαμηλότερη ήταν 12.4 °C και καταγράφηκε τον Ιανουάριο του 1997. Ο Μάιος είναι ο ζεστότερος και ο Ιανουάριος είναι ο ψυχρότερος μήνας του έτους.. Η πόλη λαμβάνει βροχοπτώσεις από τον νοτιοδυτικό και βορειοανατολικό μουσώνα και η μέση ετήσια βροχόπτωση είναι 977.9 χιλιοστά.

| Κλιματικά δεδομένα Βιτζαγιαβάντα (1981–2010) |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 30.2 | 32.9 | 35.7 | 37.9 | 40.0 | 37.6 | 33.9 | 32.8 | 33.1 | 32.1 | 31.2 | 30.2 | 34,0 |
| Μέση Ελάχιστη °C (°F) | 18.6 | 20.3 | 22.7 | 25.4 | 27.2 | 27.0 | 25.4 | 25.1 | 24.9 | 23.7 | 21.2 | 18.9 | 23,4 |
| Υετός mm (ίντσες) | 1 | 4 | 5 | 15 | 71 | 136 | 250 | 197 | 164 | 169 | 45 | 10 | 1,067 |
| Μέσες ημέρες κατακρημνίσεων | 0.5 | 0.5 | 0.9 | 0.8 | 2.5 | 6.8 | 12.1 | 10.5 | 8.8 | 7.7 | 2.5 | 0.8 | 54,5 |
| *Πηγή #1: Ινδική Μετεωρολογική Υπηρεσία* |
| *Πηγή #2: Climate-Data.org* |

Δημογραφικά στοιχεία
--------------------


| Θρησκεία στην Βιτζαγιαβάντα(δεδομένα απογραφής 2011) |
| --- |
|  |  |  |  |  |
| Ινδουισμός |    | 85.16% |
| Ισλάμ |    | 9.12% |
| Χριστιανισμός |    | 3.64% |
| Άλλοι |    | 2.09% |

Σύμφωνα με την ινδική απογραφή του 2011, η πόλη είχε πληθυσμό 1.476.931 κατοίκων. Ο συνολικός πληθυσμός αποτελούταν από 524.918 άνδρες και 523.322 γυναίκες με αναλογία φύλου 997 γυναικών ανά 1000 άνδρες — υψηλότερο από τον εθνικό μέσο όρο των 940 γυναικών ανά 1000 άνδρες. 92.848 παιδιά υπάγονταν στην ηλικιακή ομάδα 0 - 6, από τους οποίους 47.582 ήταν αγόρια και 45.266 ήταν κορίτσια, με αναλογία 951 ανά 1000. Το μέσο ποσοστό αλφαβητισμού ανήλθε στο 82.59% (άνδρες 86.25%, γυναίκες 78.94%) με 789.038 εγγράματους, σημαντικά υψηλότερο από τον εθνικό μέσο όρο του 73.00%.

Η Βιτζαγιαβάντα είναι μία από τις πιο πυκνοκατοικημένες πόλεις με περίπου 31.200 κατοίκους ανά τετραγωνικό χιλιόμετρο.

Η κύρια γλώσσα είναι τα Τελούγκου.

Παραπομπές
----------

1. ↑  www.worldatlas.com/as/in/ap/where-is-vijayawada.html. Ανακτήθηκε στις 5  Ιουλίου 2018.
2. ↑  *District Census Dataset of Andhra Pradesh - Towns(2011)*. Office of Registrar General & Census Commissioner of India. www.censusindia.gov.in/2011census/dchb/DCHB\_Town\_Release\_2800.xlsx.
3. ↑  vijayawada.cdma.ap.gov.in/about-us-35.
4. 1 2  www.google.co.in/search?q=postal+code+of+vijayawada&rlz=1C1EJFA\_enIN801IN801&oq=postal+code+of+vijayawada&aqs=chrome..69i57.6770j0j4&sourceid=chrome&ie=UTF-8. Ανακτήθηκε στις 19  Ιουλίου 2018.
5. ↑  SASIKUMAR, K.· KRISHNA, SANOOP GOPI (2009). *Solid Waste Management* (στα Αγγλικά). PHI Learning Pvt. Ltd. σελ. 267. ISBN 9788120338692. Ανακτήθηκε στις 9 Ιουνίου 2017.
6. ↑  «Welcome to Krishna District». *krishna.nic.in*. Αρχειοθετήθηκε από το πρωτότυπο στις 12 Ιουνίου 2014. Ανακτήθηκε στις 10 Ιουνίου 2017.
7. ↑  «Urban Footprints in APCRDA Region». *APCRDA*. Ανακτήθηκε στις 10 Ιουνίου 2017.
8. 1 2  «Vijayawada is third densely packed city; 31,200 people in every square km». Ανακτήθηκε στις 25 Αυγούστου 2016.
9. ↑  «Sixth Central Pay Commission Classification of Cities» (PDF). Ministry of Personnel, Public Grievances and Pension. Αρχειοθετήθηκε από το πρωτότυπο (PDF) στις 13 Δεκεμβρίου 2016. Ανακτήθηκε στις 26 Μαρτίου 2014.
10. ↑  Raghavendra, V.. «A fillip for "McKinsey’s global city"» (στα αγγλικά). *The Hindu*.. Ανακτήθηκε στις 13 June 2017.
11. ↑  «Economy of the City» (PDF). City Development Initiative For Asia. Αρχειοθετήθηκε από το πρωτότυπο (PDF) στις 19 Φεβρουαρίου 2018. Ανακτήθηκε στις 31 Ιουλίου 2014.
12. ↑  Boda, Tharun (2018-10-05). «City gets ISO 37120 certification, enters Global Cities Registry» (στα en-IN). *The Hindu*. ISSN 0971-751X.. Ανακτήθηκε στις 2018-10-07.
13. ↑  «Global Cities Registry™». *World Council on City Data* (στα Αγγλικά). Αρχειοθετήθηκε από το πρωτότυπο στις 7 Οκτωβρίου 2018. Ανακτήθηκε στις 7 Οκτωβρίου 2018.
14. ↑  «PRAKASAM BARRAGE». *irrigation.cgg.gov.in*. Ανακτήθηκε στις 7 Μαΐου 2016.
15. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Νοεμβρίου 2016. Ανακτήθηκε στις 24 Δεκεμβρίου 2018.
16. ↑  «Centrally Protected Monuments». *Archeological Survey of India* (στα Αγγλικά). Αρχειοθετήθηκε από το πρωτότυπο στις 26 Ιουνίου 2017. Ανακτήθηκε στις 27 Μαΐου 2017.
17. ↑  Ross (1988). *Corporate Finance 8E*. Tata McGraw-Hill Education. σελ. 272. ISBN 978-0-07-009124-5. Ανακτήθηκε στις 30 Μαρτίου 2016.
18. ↑  «Vijayawada Region». *AP Tourism*. Government of Andhra Pradesh. Αρχειοθετήθηκε από το πρωτότυπο στις 13 Ιουλίου 2015. Ανακτήθηκε στις 13 Ιουλίου 2015.
19. ↑  Ayyar, P. V. Jagadisa (1993). *South Indian Shrines* (Rev. and enl. έκδοση). New Delhi [u.a.]: Asian Educational Services. ISBN 81-206-0151-3. Ανακτήθηκε στις 4 Αυγούστου 2014.
20. ↑  Reddy, V.V. Subba (2009). *Temples of South India*. New Delhi: Gyan Pub. House. σελ. 80. ISBN 978-81-212-1022-5. Ανακτήθηκε στις 7 Ιουνίου 2015.
21. ↑  «Tunnel road lives up to name Bezawada» (στα αγγλικά). *Deccan Chronicle*. 11 November 2015.. Ανακτήθηκε στις 10 June 2017.
22. ↑   *Sculptures in a cavern at Bezawara [Vijayawada* supposed to belong to the Jain Religion. 21 August 1815*], ανακτήθηκε στις 2 September 2013*
23. ↑  «Xuan Zang stayed in Vijayawada to study Buddhist scriptures».
24. 1 2  «Monuments of ASI under Hyderabad Circle». Αρχειοθετήθηκε από το πρωτότυπο στις 15 Οκτωβρίου 2017. Ανακτήθηκε στις 24 Δεκεμβρίου 2018.
25. ↑  P. Raghunadha Rao, (1997). *History and culture of Andhra Pradesh : from the earliest times to the present day*. Sterling Publishers. ISBN 9788120717190.
26. ↑  «With love, from Venice to Vijayawada» (στα αγγλικά). *The Hindu*.. Ανακτήθηκε στις 8 June 2017.
27. ↑  «Vijayawada, Amaravati twin cities» (στα αγγλικά). *Deccan Chronicle*. 25 July 2015.. Ανακτήθηκε στις 8 June 2017.
28. ↑  «Canal bunds hot beds for growth of slums spotlight» (στα αγγλικά). *The Hindu*.. Ανακτήθηκε στις 21 April 2017.
29. 1 2  «Vijayawada City Disaster Management Plan – 2015» (PDF). *Disaster Management*. σελ. 6. Αρχειοθετήθηκε από το πρωτότυπο (PDF) στις 19 Ιουνίου 2018. Ανακτήθηκε στις 9 Ιουνίου 2017.
30. 1 2 3  "Βιτζαγιαουάντα Κλιματολογικές Πίνακας Περίοδο: 1981-2010" Αρχειοθετήθηκε 2015-06-14 στο Wayback Machine.. Ινδία Μετεωρολογική Υπηρεσία. Ανακτήθηκε 27 Μαΐου 2015.
31. ↑  «Vijayawada weather». *Deccan Chronicle*. 4 June 2014.. Ανακτήθηκε στις 25 June 2014.
32. ↑  «Vijayawada Climatological Table Period: 1981–2010». India Meteorological Department. Αρχειοθετήθηκε από το πρωτότυπο στις 14 Ιουνίου 2015. Ανακτήθηκε στις 27 Μαΐου 2015.
33. ↑  «Climate: vijayawada». Ανακτήθηκε στις 19 Φεβρουαρίου 2016.
34. ↑  «Vijayawada Religion 2011». *www.census2011.co.in*. Ανακτήθηκε στις 14 Ιουνίου 2017.
35. ↑  «Sex Ratio». The Registrar General & Census Commissioner, India. Ανακτήθηκε στις 2 Σεπτεμβρίου 2014.
36. ↑  «Chapter–3 (Literates and Literacy rate)» (PDF). Registrar General and Census Commissioner of India. Ανακτήθηκε στις 2 Σεπτεμβρίου 2014.
37. ↑  «The Hindu : Andhra Pradesh / Vijayawada News : Championing the cause of Telugu language». *The Hindu*.. Ανακτήθηκε στις 14 June 2017.